פירוש נוסף ערך זה עוסק באמן ישראלי. אם התכוונתם לספרייה הדיגיטלית הישראלית "ליבי", ראו ספרייה דיגיטלית.

**לי (ליבי) בירן** (נולד ב-16 בדצמבר 1989) הוא זמר, מוזיקאי, שחקן, במאי, מפיק, ומלחין ישראלי. הוא התגלה כאשר הגיע למקום השני בתוכנית המציאות "כוכב נולד 6".

ביוגרפיה
--------

לי בירן נולד לערן, יועץ אסטרטגי, ולאורלי, מנהלת רכש במפעל לפסטה. הוא גדל בכפר סבא. במקביל ללימודים במגמת מוזיקה בתיכון "גלילי" שבכפר סבא, הקליט שירים ושימש כמתופף בלהקה מקומית בשם "פינג'אן".

בשנת 2007 הוציא באופן עצמאי מיני אלבום בשם "Playing the game" שזכה לשבחים באתרי מוזיקה מחוץ לישראל כדוגמת "Fame Games Radio", שם זכה במקום הראשון[דרוש מקור]. הוא הופיע עם אלבום זה לראשונה במועדון הבארבי בכפר סבא. באותה שנה התגייס לצה"ל כמעבד מוזיקלי בלהקה צבאית.

קריירה
------

בשנת 2008 נבחן ל"כוכב נולד 6", בעקבות פנייה שקיבל. לצורך ההופעה בתוכנית, קיבל שלושה חודשי שהות משירותו הצבאי במשטרה הצבאית. במהלך הופעתו בתוכנית ביצע מספר שירים, רובם בסגנון רוקיסטי. בירן העפיל לגמר התוכנית (אוגוסט 2008), שם ביצע את השיר "עוד סיפור אחד של אהבה" (שהתפרסם בביצועו של שימי תבורי) וזכה במקום השני. במהלך הופעתו בתוכנית הוא עיבד מוזיקלית וביצע עשרות שירים. ביצועיו נחשבו לחלוציים, והזכורים שביניהם היו: "טוליק", "תמיד אהבה", "בדרכי שלי" ו"סיון" - עיבוד מוזיקלי חדש שזכה למחמאות ולהשמעות רבות.

בשנת 2009 בירן כתב, הלחין וביצע את השיר "האמת שלך" שהיה לשיר הנושא של הסדרה "תיכון השיר שלנו". באותה שנה הוציא את אלבומו הראשון בעברית "כיסים". האלבום הופץ תחילה במהדורה מוגבלת ברשת חנויות אופנה, ואחר כך עבר למכירה רגילה. "תני לי אוויר", הסינגל הראשון שהוציא מתוך האלבום הגיע למקום הראשון במצעד של גלגלצ ונשאר שם במשך שלושה שבועות. באותה תקופה יצא שיר נוסף שכתב והלחין בשם "עדיין שלך" אותו ביצע הזמר אביהו שבת ואשר הפך להצלחה מסחררת והגיע גם הוא למקום הראשון במצעד של גלגלצ, שם נשאר במשך תשעה שבועות.

בשנת 2010 הצטרף בירן בתפקיד ראשי לתוכנית "חצויה", בתפקיד "אדם"; וכן השתתף ב"לילה מטורף בפסטיגל", הנחה את תוכנית הקיץ Nicknet בערוץ "ניקלודיאון"; וגילם תפקיד מרכזי בסרט הסטודנטים "בן חוזר הביתה", לצדה של ריטה.

בשנת 2011 גילם בירן תפקיד בסדרה "ילדי ראש הממשלה" בערוץ "הוט 3" וכן הנחה את תוכנית הקיץ של ניקלודיאון "שטותניק", לצדם של אלין לוי ולירן כוהנר, והשתתף גם ב"פסטיגל GAME ON" בתפקיד ספיד-קיד ושר שיר בשם "הילוך ראשון", שכתב והלחין בעצמו. באותה שנה דיבב את דמותו של דופי בסדרה "פלאנט שין".

בשנת 2012 השתתף בפרויקט "לילה של כוכבים" מסדרת "עבודה עברית". בפרויקט, שהוקדש לשירי הילדים של שלום חנוך, הקליט בירן את השיר "אמא שלי". באותה שנה, בחנוכה, השתתף במופע "מותק של פסטיבל" בתפקיד הילד ליבי. כמו כן, דיבב בירן את דמותו של טד מהסרט "הלורקס" וכן חזר לגלם את "גולן אגמון" בעונה השנייה של סדרת הדרמה ילדי ראש הממשלה.

בין השנים 2012–2016 השתתף בסדרה המצליחה "החממה" בדמות יפתח הר-לב, קפטן בית העורבים. הוא גם שר את שיר הנושא.

בשנת 2014 חבר אל גיל לנדאו ויחד הרכיבו את ההרכב "Band Animal", שאף היה מועמד בטקס MTV 2014. באותה השנה החל להופיע עם מופע לנוער, ובהמשך השתתף במופע הפסטיגל "משחקי הפסטיגל" בחנוכה לצד דניאל ליטמן, אליאנה תדהר ושיר מורנו, בתפקיד "אקו", בעל תכונות עטלף.

ב-2015 שיחק בתפקיד אורח בשני פרקים בסדרה "הפיג'מות". באותה שנה יזם, השתתף והפיק מוזיקלית את המופע "לוקחים את הזמן" לצד רוני דלומי ואליאנה תדהר. המופע רץ במשך שלוש שנים וכלל בתוכו עיבודים חדשים לשירי קלאסיקות ישראליות ולועזיות מכל הזמנים.

בשנת 2016 שיחק בעונה השנייה של הסדרה "פצועים בראש" בתפקיד גידי הירש.

ב-26 ביוני 2016 עזב את ניקלודיאון, הצטרף לערוץ הילדים, והשתתף בסדרה "Oboy", יחד עם אליאנה תדהר, ג'וי ריגר, גפן ברקאי, טום באום ודניאל גד. הוא גילם את ג'וני, חבר צוות להקת ה-Oboy. כל השירים המקוריים בסדרה נכתבו, הולחנו והופקו מוזיקלית על ידיו. הסדרה זכתה בפרס סדרת הדרמה הטובה ביותר לילדים ונוער בטקס פרסי האקדמיה לטלוויזיה לשנת 2016. באותה שנה השתתף במופע "מותק של פסטיבל".

ב-2017 הופיע בפסטיגל, "סטורי של פסטיגל", וגילם את ליבי, המספר של ה"סטורי", והידיד המאוהב בחברתו לירון (לירון רביבו).

במאי 2018 כתב והפיק מוזיקלית את הסינגל "לא צריכים סיבה", שבסגנון פופ אלקטרוני. בירן הצהיר שהוא יוצא לדרך מוזיקלית שונה ממה שיצר עד אז.

ביוני 2018 יזם והפיק דרך חברת "Rowbot Productions" שבבעלותו את המופע "אליאנה תדהר ולי בירן שרים הכבש השישה עשר", לציון 40 שנה ליצירת המופת של יהונתן גפן ויוני רכטר, "הכבש השישה עשר". את המופע גם הפיק מוזיקלית יחד עם המפיק המוזיקלי אביב קורן.

בספטמבר אותה שנה, הוציא בירן את הסינגל השני "לא נורמלי" מתוך אלבום חדש שעתיד לצאת ב-2019 אותו גם כן כתב והפיק מוזיקלית. השיר המשיך את הקו הפופי אלקטרוני שבירן חותר אליו, בהפקה המוזיקלית אף שולבו מאפיינים אפריקאיים.

ב-26 בנובמבר 2018 הוציא סינגל חדש שכתב והלחין, בשם "רואה את העתיד".

בשנת 2018 השתתף בתפקיד דודו גילמן בסדרת הנוער המוזיקלית "פוראבר", אותה כתב אורי גרוס במיוחד לבירן ולבת זוגו אליאנה תדהר. הסדרה החלה את שידורה מ-30 בדצמבר 2018 בערוץ TeenNick של HOT. בירן גם כתב והלחין את שיר הנושא, וביצע אותו עם תדהר.

ב-7 בינואר 2019 הוציאו בירן ותדהר כדואט את "בלעדיך" - אחד השירים מסדרת הנוער "Oboy" - אותו כתב והלחין, ואשר הפך ללהיט..

ב-17 בפברואר 2019 הודיע על מותג כובעים חדש שפיתח, "BEAST".

ב-24 בפברואר 2019 הוציא שיר בשם "7 דקות בגן עדן", אותו כתב והלחין. הקליפ לשיר הוא בשפת הסימנים.

בפברואר 2019 הצטלם לסדרת הדרמה "חיה" של "yes", בתפקיד שלומי, השוטר החדש ביחידה. במאי 2019 הוציא את "חשק לי לומר תפילה" במסגרת פרויקט שם עולם 2019.

בחודשים יולי עד נובמבר 2019 הצטלם לסדרת הדרמה התקופתית "שעת נעילה" על מלחמת יום כיפור, בתפקיד יוני. הסדרה עלתה לערוץ "כאן 11" באוקטובר 2020.

בספטמבר 2019 עלתה הסדרה "אחשלירוח" אותה יזם, שיחק והפיק באמצעות חברת "רובוט פרודקשנס" שבבעלותו. את הסדרה יצר עם קווין רובין ויובל סגל שגם ביים. זו סדרה קומית ראשונה מסוגה לנוער ששודרה בלעדית ב-YouTube, ומיד הפכה להצלחה מסחררת בקרב בני נוער בישראל.

בשנת 2020 השתתף בפסטיגל "#MY פסטיגל" לכבוד 40 שנות המופע. במופע ביצע כמה שירים, בהם שיר מקורי שנכתב לפתיחה - "ככה עושים פסטיגל" - שהוביל לצד אליאנה תדהר.

בשנת 2021 שיחק בירן בסדרת הנוער "מאנקיז".

בשנת 2022 הוציא עם אשתו אליאנה תדהר את הסרט "הסיפור שלנו". באותה שנה הוציא את אלבומו השני, "לי", והחל לשחק בתפקיד ראשי בהצגה "השנה היפה בחיי", לצידה של רוני דלומי.

החל ממאי 2023 השתתף בעונה השנייה של תוכנית המציאות "רוקדים עם כוכבים" בקשת 12 והגיע למקום השלישי. בהמשך, הוציא עם אליאנה תדהר את "בשורה טובה" בצל מלחמת חרבות ברזל.

ב-20 בפברואר 2024 בירן הוציא שיר בשם "שירים עצובים", אותו כתב, הלחין והפיק מוזיקלית. ההשראה לשיר הגיעה לאחר שבירן ביקר לראשונה במטה המשפחות להחזרת החטופים והנעדרים, בסוף אוקטובר.

חיים אישיים
-----------

בשנים 2014–2016 היה בזוגיות עם דר זוזובסקי.

בשנת 2016 החל במערכת יחסים עם השחקנית אליאנה תדהר אותה הכיר בפסטיגל "i פסטיגל". ב-9 באוגוסט 2021 נישאו השניים, הם הורים לבן ומתגוררים במושב מגשימים. בנו הראשון נולד ב-20 במרץ 2024 ושמו נבו בירן.

דיסקוגרפיה
----------

### אלבומים

| שם האלבום | תאריך יציאה | חברת תקליטים | שירים |
| --- | --- | --- | --- |
| כיסים | נובמבר 2009 | NMC יונייטד אנטרטיינמנט | 
1. "תני לי אויר"
2. "מציאות שונה"
3. "ממשיך לחלום"
4. "בוקר"
5. "כיסים"
6. "שירה"
7. "לא מוותר עלייך"
8. "לוחם בשם האהבה"
9. "לא מתקשרת"
10. "את הופעת פתאום"
11. "גדול קטן"

 |
| לי | 14 במרץ 2022 | Rowbot הפקותD-Music | 
1. "לאט לאט"
2. "כמו שאהבתי אותך"
3. "קרח"
4. "לרקוד כשעצוב"
5. "כוכבים"
6. "תגידי כן - גרסת אחרי החתונה"
7. "תני לי סימן"
8. "לא מגיע לנו סוף"
9. "יפה שקשה לתאר"
10. "משהו אחר"
11. "שחור ולבן"
12. "הלוואי"
13. "תגידי כן"
14. "לרקוד כשעצוב 2.0"

 |

### אלבומי הופעה

| שם האלבום | תאריך יציאה | חברת תקליטים | שירים |
| --- | --- | --- | --- |
| לוקחים את הזמן(עם רוני דלומי ואליאנה תדהר) | ינואר 2015 | טדי הפקותD-Music | 
1. "אלף כבאים"
2. "חללית"
3. "יקינטון"
4. "ילד של אבא"
5. "מחרוזת כוורת"
6. "איך שיר נולד"
7. "מחרוזת ביטלס"
8. "תנו לי רוקנרול"
9. "הילדה הכי יפה בגן"
10. "תן"
11. "ערב של יום בהיר"

 |
| Live Pack | 8 בנובמבר 2022 | Rowbot הפקותD-Music | 
1. "פתיחה"
2. "לאט לאט"
3. "לא מגיע לנו סוף"
4. "כוכבים"

 |

### מיני-אלבומים

| שם האלבום | תאריך יציאה | חברת תקליטים | שירים |
| --- | --- | --- | --- |
| *Playing The Game* | 31 באוגוסט 2007 | Betafish | 
1. "In The Sun"
2. "Smile"
3. "Don't Look So Sad"
4. "Trendy"
5. "You, My Love"
6. "Everyone"
7. "You Came Back"

 |

### סינגלים

| שם | שנה | אלבום |
| --- | --- | --- |
| "שלושה חודשים" | 2009 | סינגל ללא אלבום |
| "עומד במקום" | 2011 |
| "ניצחתי" | 2016 |
| "Talking yo Myself" |
| "לא צריכים סיבה" | 2018 |
| "לא נורמלי" |
| "רואה את העתיד" |
| "בלעדיך"(עם אליאנה תדהר) | 2019 |
| "חשק לי לומר תפילה" | שם עולם 2019 |
| "7 דקות בגן עדן" | סינגל ללא אלבום |
| "אויר" |
| "מאושר" |
| "לא לבד"(עם אליאנה תדהר) | 2020 |
| "תני לי סימן" | לי |
| "לרקוד כשעצוב" | 2021 |
| "לרקוד כשעצוב 2.0" |
| "תגידי כן" |
| "רק בשבילך" | סינגל ללא אלבום |
| "תגידי כן (גרסת אחרי החתונה)" | לי |
| "משהו אחר" |
| "מנצחים"(עם אליאנה תדהר) | 2022 | פסקול "הסיפור שלנו" |
| "יותר חשוב מאתמול" | סינגל ללא אלבום |
| "סיפור שלא נגמר"(עם איה זהבי פייגלין וסיון טלמור) | 2023 | פסקול שלישי |
| "תחנה אחרונה" |
| "כשמתקרבים" | סינגל ללא אלבום |
| "מלאכים" |
| "בשורה טובה"(עם אליאנה תדהר) |
| "שירים עצובים" | 2024 |

פרסים ומועמדויות
----------------

| שנה | פרס | קטגוריה | פרויקט |
| --- | --- | --- | --- |
| 2022 | פרסי נבחרי השנה של פרוגי | זמר השנה | **מועמדות** |

קישורים חיצוניים
----------------

ויקישיתוף מדיה וקבצים בנושא **לי בירן** בוויקישיתוף
* לי בירן, ברשת החברתית אקס (טוויטר)
* לי בירן, סרטונים בערוץ היוטיוב
* לי בירן, במיזם "אישים" לתיעוד היצירה הישראלית
* לי בירן, במסד הנתונים הקולנועיים IMDb (באנגלית)
* לי בירן, באתר שירונט
* לי בירן, באתר MusicBrainz (באנגלית)
* לי בירן, דף שער בספרייה הלאומית
* לי בירן, באתר MOOMA (בארכיון האינטרנט)
* הדס בשן, רן, ליבי, רן, באתר Xnet‏, 20 במאי 2011
* עמי פרידמן, לי בירן: "חשבתי שהמשפחה שלי מושלמת, הגירושים הפתיעו אותי", באתר ynet, 28 בדצמבר 2016
* שיר זיו, "בבית הכנסת ממש נהניתי, התמלאתי. אני מאוד מתחבר ליהדות", באתר ישראל היום, 23 במאי 2019
* ערן סויסה, המסע של לי בירן, באתר ישראל היום, 22 באוקטובר 2020
* שגיא בן נון‏, "הדמות שלי ב'שעת נעילה' בקושי מדברת. הרבה יותר קשה להעביר סיפור ככה", באתר וואלה!‏, 7 בדצמבר 2020
* אפרת וכטל, ‏הלו, אני כולה מתופף מכפר סבא. הגעתי לאן שהגעתי בעזרת מיליון אנשים ובורא עולם, באתר ‏מאקו‏, 17 באוגוסט 2023

הערות שוליים
------------

1. ↑  עיון ביקורת, חרסונסקי מיוסיק
2. ↑  לי בירן יוצא עם סינגל חדש 'לא צריכים סיבה' ומספר על הזוגיות עם אליאנה תדהר, 103 FM איריס קול
3. ↑  קריירה מפוספסת? לי בירן שר "הכבש ה-16" בסטייל מזרחי, באתר וואלה!‏, 12 ביוני 2018
4. ↑  משה אבוטבול, הפתעה: לי בירן ואליאנה תדהר משחררים דואט ללהיט מ"או בוי", באתר פרוגי, 7 בינואר 2019
5. ↑  ויינברג, אורין (2023-02-18). ""השנה היפה בחיי" מוכיח שהחיים הם לא מחזמר, אבל בהחלט חומר לאחד מעולה". *Ynet*. נבדק ב-2024-03-21.
6. ↑  רוקדים עם כוכבים בליהוק מטורף: מי הזמר האהוב שיככב בתוכנית?, באתר אייס, 10 בפברואר 2023
7. ↑  *אליאנה תדהר ולי בירן - בשורה טובה*, נבדק ב-2023-11-28
8. ↑  מאיה כהן, "עד שיחזרו - כל השירים יהיו עצובים", באתר ישראל היום, 20 בפברואר 2024
9. ↑  בר זגה, זוג מנצח: אליאנה תדהר ולי בירן התחתנו, במדור "פנאי פלוס" באתר ynet‏, 9 באוגוסט 2021

|  |  |  |
| --- | --- | --- |
| **הקודם**:**–2016: יהודה לוי ושלומית מלכה2018: יהונתן מרגי ונועה קירל** | **פרסי נבחרי השנה של פרוגי - זוג השנה**  **2015: לי בירן ודר זוזובסקי2017: לי בירן ואליאנה תדהר2019–2021: לי בירן ואליאנה תדהר**  | **הבא**:**2016: יהודה לוי ושלומית מלכה2018: יהונתן מרגי ונועה קירל2022: דניאלה וקווין רובין** |

| כוכב נולד (2003–2012) |
| --- |
| מנחה | צביקה הדר |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |
| ערכים קשורים | טדי יזמות והפקות (חברת הפקה) |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409386505171
* MusicBrainz: 3997cb96-4ce6-45bc-a866-3182205f227f
* VIAF: 4525154329465426970004
* WorldCat: viaf-4525154329465426970004

 |